|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Notat

|  |
| --- |
| Saksbehandler/innvalgsnr: |
| Liv Marie Nygaard - 22073742 |
| Vår dato: | 27.05.2014 |
| Vår referanse: | 2010/004462-075 |
|  |  |
|  |

 |
| Til: | Postmottak øst, Postmottak sør, Postmottak vest, Postmottak midt, Postmottak nord, Bodil Rønning Dreyer  |
| Fra: | Trafikksikkerhetsseksjonen |
| Kopi: |  |

|  |
| --- |
| Revidert notat -Tilstandsundersøkelse kap 5/2013 Brudd på kjøre- og hviletidsbestemmelsene - sammenlignet med 2012 |

Vi viser til vårt notat av 22. mai, med SVEIS nr 2010004462-072. På side 6 i figur 9 som viser resultater for 2013, har vi beklageligvis lagt inn feil data for «Godkjent bruk av diagramskiver/sjåførkort». Godkjent bruk av diagramskiver/sjåførkort skal være 86 %, det samme resultatet som for undersøkelsen i 2012, jf. figur 5 på side 4. Feilen er rettet opp i dette notatet, og vi ber om at tidligere utsendt notat makuleres.

**Innledning**

Tilstandsundersøkelse kap 5 – Brudd på kjøre- og hviletidsbestemmelsene ble gjennomført i månedene januar - oktober i alle regionene. Rapporten baserer seg på kontroll av 1 522 kjøretøyer. Kontrollene er fordelt over alle ukens dager, over ulike deler av vegnettet og over hele døgnet.

**Bakgrunn**

Norge foretar, i likhet med alle land i EØS-området, mange kontroller av kjøre- og hviletid hvert år. Forskriften er ment å regulere førernes arbeidsdag slik at de får tilstrekkelig hvile i mellom og i løpet av kjøreoppdragene. Reguleringen har derfor trafikksikkerhetsmessig verdi, men vil også ha innvirkning på konkurranseforholdene innen bransjen.

Forskriften gjelder kjøretøy for godstransport med tillatt totalvekt (inklusiv tilhenger) på mer enn 3 500 kg, og persontransportkjøretøy med mer enn 10 sitteplasser inklusiv føreren.

**Metode**

Registreringene foretas i forbindelse med ordinære kontroller på vegen, og har som siktemål å kartlegge andelen av kjøretøy som bryter kjøre- og hviletidsforskriften. Det registreres hvorvidt føreren bryter eller følger forskriften når det gjelder døgnhvil, daglig kjøretid, utfylling av diagramskiver/sjåførkort og godkjent fartsskriver.

Gjennom KKS har kontrollørene i Statens vegvesen fått bedre opplæring for å gjennomføre kontroll av kjøre- og hviletid.

Statens vegvesen har også, de senere årene, fått mer effektivt kontrollutstyr for kontroll av digitale fartsskrivere.

**Omfanget av undersøkelsene**

Resultatet for 2012 står i parentes.

78,5 % av kontrollene har vært utført på Europaveg (70,2 % i 2012), 18,3 % på riksveg (27,0 %) og 2,7 % på kommunal veg eller fylkesveg (2,5 %) i 2013. Kontrollene er utført i alle ukens dager. De fleste kontrollene er fordelt på de ulike virkedagene, med en topp på tirsdager, onsdager og torsdager. 3,9 % av kontrollene ble utført på lørdager (2,1 % i 2012), mens 10,2 % av kontrollene er utført på søndag (14,0 %).

57,1 % av kontrollene er utført mellom kl 0600 og kl 1800 (56,2 % i 2012). 30,4 % er registrert i perioden fra kl 1800 – 2400 (30,7 %). 12,5 % av kontrollene ble utført om natten (13,1 %).

62,5 % av kjøretøyene var registrert i Norge (66,7 % 2012). 94,2 % av kjøretøyene hadde en totalvekt over 7 500 kg (95,4 %). 94,6 % drev ervervsmessig transport (93,5 %).

**Resultater 2013 sammenlignet med 2012**

Resultatene er vektet med trafikkarbeidet til tunge kjøretøy. Etter ønske fra regionene er resultatene, i tillegg til landet totalt, brutt ned på regionsnivå.

Figur 1 og 2 viser godkjent døgnhvil.

Figur 1 – Godkjent døgnhvil - landet totalt



68,7 % av de kontrollerte hadde godkjent døgnhvil. 24,4 % hadde mindre brudd på

døgnhvilen, mens 7,0 % hadde brudd hvor døgnhvilen fører til anmeldelse ihht Instruks for trafikkontroll i Statens vegvesen. I forhold til 2012 (64,6 %) var det en økning på ca. 4,1 prosentpoeng som hadde godkjent døgnhvil.

Figur 2 – Godkjent døgnhvil pr. region



Alle regioner har hatt en økning i godkjent hviletid, bortsett fra Region vest og Region nord som hadde en nedgang på hhv. 2,5 og 10,0 prosentpoeng.

Figur 3 og 4 viser godkjent daglig kjøretid.

Figur 3 – Godkjent daglig kjøretid – landet totalt



Ca. 79,6 % av de kontrollerte hadde godkjent daglig kjøretid, ca. 17,4 % hadde mindre

brudd på daglig kjøretid. Ca. 3,0 % hadde daglig kjøretid som gir grunnlag for anmeldelse, ihht Instruks for trafikkontroll i Statens vegvesen. I forhold til 2012 var det en økning på 6,3 prosentpoeng som hadde godkjent daglig kjøretid, og en liten nedgang på brudd på døgnhvil som gir grunnlag for anmeldelse med 0,8 %.

Figur 4 – Godkjent daglig kjøretid pr. region



Bortsett fra Region vest, som har en nedgang på 2,2 prosentpoeng, har alle regionene økt andelen godkjent daglig kjøretid.

Figur 5 viser brudd på utfylling/bruk av diagramskiver/sjåførkort



85,7 % av de kontrollerte hadde riktig bruk av diagramskive/sjåførkort. 11,0 % hadde brudd på reglene om bruk av diagramskive/sjåførkort. 3,3 % av førerne ble anmeldt for uriktig bruk av diagramskive/sjåførkort.

Undersøkelsen viser omtrent det samme resultatet for 2013 som for 2012 når det gjelder de som hadde riktig bruk av diagramskive/sjåførkort.

Figur 6 viser utfylling av skiver/sjåførkort, fordelt på hver region



Regionene øst, vest og nord har alle hatt en nedgang i andelen godkjent utfylling/bruk av diagramskiver/sjåførkort. Region sør og region midt har en økning i andelen godkjent utfylling/bruk av diagramskiver/sjåførkort på hhv. 5,4 og 5,8 prosentpoeng.

Figur 7 viser godkjent fartsskriver.

Figur 7 – Godkjent fartsskriver



93,8 % av de kontrollerte fartsskriverne ble godkjent. Dette er en nedgang på 2,4 prosentpoeng fra 2012. “Ikke godkjent” innebærer at det mangler fartsskriver eller at den ikke er kontrollert i henhold til forskriften, og/eller at den ikke registrerer riktig.

Figur 8 viser andelen av godkjent fartsskriver fordelt på hver region.

Figur 8 - Godkjent fartsskriver fordelt på region



Alle regioner har hatt en nedgang i bruk av godkjent fartsskriver, bortsett fra Region vest som har omtrent det samme som i 2012.

**Mål**

95 % av sjåførene skal ha godkjent døgnhvil innen 2014 (jf Nasjonal tiltaksplan for trafikksikkerhet på veg).

97 % av sjåførene skal ha godkjent daglig kjøretid innen 2014 (jf Nasjonal tiltaksplan for trafikksikkerhet på veg).

90 % av sjåførene skal bruke diagramskivene riktig.

99 % av kjøretøyene skal ha godkjent fartsskriver.

**Resultater**

Figur 9 viser resultater for 2013. 

Når det gjelder de to parameterne som går direkte på kjøringen, “Godkjent døgnhvil” og “Godkjent daglig kjøretid” er resultatene fra undersøkelsen svært dårlige, selv om det er en økning siden undersøkelsen i 2012. Vi har ikke nådd det forventede målet, som var at 95 % av sjåførene skal ha godkjent døgnhvil, og at 97 % av sjåførene skal ha godkjent daglig kjøretid innen 2014. Det fremstår det som særlig viktig å finne gode tiltak for å øke andelen for disse to parameterne.

Det er 86 % som har “godkjent bruk av diagramskive/sjåførkort”. Resultatet er det samme som i 2012, men det ligger fremdeles under det uoffisielle målet på 90 %.

Bakgrunnsmaterialet fra Opinion viser at 36,9 % av førerne oppgir at en annen fører har kjørt kjøretøyet i kontrollperioden. Dette viser det samme som for undersøkelsen i 2012.

Det framgår at 2 % ikke har godkjent fartsskriver. Dette kan skyldes manglende 2-års kontroll. Det er krav i forskriften om at fartsskriver som er i bilen skal godkjennes av godkjent verksted etter 2 år (2 års kontroll), og deretter enkel kontroll hvert 2. år

|  |
| --- |
|  |